wannaphong/clean_thaiwikipedia huggingface dataset:
# ไพรเวศ วงศ์ธนบัตร
ไพรเวศ วงศ์ธนบัตร (26 เมษายน พ.ศ. 2490 - 16 กันยายน พ.ศ. 2556) เป็นอดีตนักร้องและนักดนตรีชาวไทย อีกทั้งยังเป็นสมาชิก รอยัลสไปรท์ส ในฐานะเครื่องเป่า และเป็นเจ้าของบทเพลง รักสิบล้อต้องรอสิบโมง'ไพรเวศ'รอยัลสไปร์ทส นักร้อง'รักสิบล้อ'สิ้นใจ

 ประวัติ 
ไพรเวศ วงศ์ธนบัตร (เกิด 26 เมษายน พ.ศ. 2490) เป็นบุตรคนที่ 9 ของ นายเต็กเอี้ยม และนางแบงค์ แซ่ฉั่ว จบการศึกษาระดับอนุปริญญา จากวิทยาลัยเพาะช่าง

 การร่วมวงรอยัลสไปร์ทส 
หลังจากที่ไพรเวศเรียนจบชั้นมัธยมศึกษาที่นครสวรรค์ ก็เข้ามาเรียนที่วิทยาลัยเพาะช่าง (ปัจจุบันคือ วิทยาลัยเพาะช่าง มหาวิทยาลัยเทคโนโลยีรัตนโกสินทร์) จึงได้พบกับนายอำนาจ สีมา และนายนิยม สะอาดพันธ์ หรือยม ซึ่งเรียนวิทยาลัยเดียวกัน 
ก่อนจะรวมตัวตั้งวงดนตรี จึงได้พบกับเสริมเวช ช่วงยรรยง หรืออี๊ด นายเดชา จินดาพล หรืออ้น นายพิเชฏฐ ศุขแพทย์ นายสุนทร สุจริตฉันท์ หรือจี๊ด และนายศิโรตม์ จุลินทร ที่ร่วมวงรอยัลสไปร์ทส 
ซึ่งโด่งดังในช่วงเข้าแข่งขันชิงชนะเลิศดนตรีแห่งประเทศไทย โดยวงดิอิมพอสซิเบิล คว้ารางวัลชนะเลิศ ในปี 2513 และวงรอยัลสไปร์ทสได้รองชนะเลิศอันดับ 1 จากนั้นจึงมีอัลบั้มผลงานเพลงออกมาทั้งแนวสตริงและลูกทุ่งสตริง

 ชีวิตส่วนตัว 
ไพรเวศ สมรสกับ นางกานดาสนิท วงศ์ธนบัตร และมีบุตรด้วยกัน 2 คน

 เสียชีวิต 
ไพรเวศ วงศ์ธนบัตร เสียชีวิตเมื่อวันที่ 16 กันยายน พ.ศ. 2556 เมื่อเวลา 02.00 น. โดยเสียชีวิตอันเกิดจากหัวใจวายเฉียบพลันที่โรงพยาบาลวิภาวดี ได้ลาโลกไปด้วยอาการหัวใจวายเฉียบพลันที่ รพ.วิภาวดี เมื่อวันที่ 16 ก.ย. เวลาประมาณ 02.00 น. โดยมีพิธีรดน้ำศพและบำเพ็ญกุศลที่วัดลาดพร้าว ศาลา 6อดีตสมาชิกวง 'รอยัลสไปร์ท' เสียชีวิต
# ยุคหลังพีซี
ยุคหลังพีซีเป็นแนวโน้มตลาดที่เกี่ยวข้องกับยอดขายคอมพิวเตอร์ส่วนบุคคลลดลง แต่อุปกรณ์หลังพีซีเพิ่มขึ้น อันได้แก่ สมาร์ตโฟนและแท็บเล็ตคอมพิวเตอร์ อุปกรณ์เหล่านี้เน้นการพกพาได้และภาวะเชื่อมต่อ ซึ่งรวมบริการอาศัยแบบกลุ่มเมฆ "แอพ" รวมความสนใจมากขึ้นเพื่อทำงาน และความสามารถประสานสารสนเทศระหว่างหลายเครื่องได้อย่างไร้รอยต่อ
# จังหวัดล็องอาน
ล็องอาน  เป็นจังหวัดที่ตั้งอยู่ในดินดอนสามเหลี่ยมปากแม่น้ำโขงของประเทศเวียดนาม เมืองหลักของจังหวัดคือเตินอาน เมืองใหญ่อื่น ๆ ได้แก่ เบ๊นลึก, ถั่ญฮว้า และมี 13 อำเภอในจังหวัด

มหาวิทยาลัย
จังหวัดล็องอานมีมหาวิทยาลัยขนาดใหญ่อยู่ 2 แห่ง ได้แก่
มหาวิทยาลัยเศรษฐศาสตร์และอุตสาหกรรมล็องอาน
มหาวิทยาลัยเตินเต่า
# จังหวัดเตี่ยนซาง
เตี่ยนซาง  เป็นจังหวัดที่ตั้งอยู่ในดินดอนสามเหลี่ยมปากแม่น้ำโขงของประเทศเวียดนาม ได้รับการจัดตั้งขึ้นใน พ.ศ. 2519 (ค.ศ. 1976) โดยการรวมจังหวัดดิ่ญเตื่อง  และจังหวัดก่อกง  เข้าด้วยกันhttp://www.tiengiang.gov.vn/xemtin.asp?idcha=7338&cap=4&id=7358 

จังหวัดเตี่ยนซางมีอาณาเขตติดต่อกับจังหวัดล็องอานและนครโฮจิมินห์ทางทิศเหนือ จังหวัดด่งท้าปทางทิศตะวันตก จังหวัดเบ๊นแจและจังหวัดหวิญล็องทางทิศใต้ และจรดทะเลจีนใต้ทางทิศตะวันออก โดยหมีทอเป็นนครประจำจังหวัดและเมืองหลักในทางการเมืองการปกครองและเศรษฐกิจสังคมของจังหวัด รวมไปถึงทางด้านการศึกษา วัฒนธรรม และการท่องเที่ยว

เตี่ยนซางห่างจากนครโฮจิมินห์ไปทางใต้ประมาณ 70 กิโลเมตร (43 ไมล์) และห่างจากเกิ่นเทอไปทางตะวันออกประมาณ 90 กิโลเมตร (56 ไมล์)

 การแบ่งเขตการปกครอง 
จังหวัดเตี่ยนซางแบ่งการปกครองออกเป็น 11 ส่วน โดยมีอำเภอ 8 อำเภอ คือ ก๊ายแบ่ กายเหล่ย เจิวถั่ญ เจอะเก่า ก่อกงตะวันออก ก่อกงตะวันตก เตินฟู้ตะวันออก และเตินเฟื้อก; เมืองระดับอำเภอ 2 เมือง คือ กายเหล่ย (ตั้งขึ้นใหม่ในปี พ.ศ. 2556) และก่อกง; และนครประจำจังหวัด 1 นคร คือ หมีทอ

center|thumb|300x300px|เมืองกายเหล่ย
center|thumb|300x300px|อำเภอก๊ายแบ๋

แหล่งข้อมูลอื่น
เว็บไซต์ทางการจังหวัดเตี่ยนซาง 

เตี่ยนซาง
หมวดหมู่:จังหวัดเตี่ยนซาง
# Tabernaemontana orientalis
พุดกังหัน
 
ชื่อวิทยาศาสตร์ : Tabernaemontana orientalis R.Br.
ชื่อสามัญ : Pinwheel  Jasmine
วงศ์ : APOCYNACEAE
วงศ์ย่อย : Rauvolfioideae
สกุล : Tabernaemontana
ลักษณะทางพฤกษศาสตร์
ลำต้น	ไม้พุ่ม สูงตั้งแต่ 30-150 เซนติเมตร ลำต้นมีน้ำยางสีขาว 
ใบ	ใบออกตรงข้าม แผ่นใบเป็นรูปหอกหัวกลับ สีเขียวเข้ม มันเงา ใบกว้าง 2-5 เซนติเมตร ยาว 2-10 เซนติเมตร ปลายใบยื่นเป็นติ่งแหลม ฐานใบแคบแหลม ขอบใบเรียบ ไม่มีหูใบ ใบมีน้ำยางสีขาว
ดอก	ดอกช่อสีขาว กลีบเลี้ยงเชื่อมติดกัน กลีบดอก 5 กลีบโคนเชื่อมติดกันเป็นหลอดรูปทรงกระบอกสีขาว ยาว 1.5-2.5 เกสรเพศผู้ 5 อัน ก้านชูบอับเรณูเชื่อมติดกันบนหลอดของกลีบดอก อับเรณูแยกจากกัน หลอดของกลีบดอกยาวประมาณ 2 เซนติเมตร เกสรเพศเมียมีก้านยาวประมาณ 1 เซนติเมตร มี 2 คาร์เพล รังไข่อยู่กึ่งกลาง
ถิ่นกำเนิดและการกระจายพันธุ์ : ถิ่นกำเนิดในประเทศบราซิล พบกระจายในเขตร้อน ออกดอกตลอดปี 
ประโยชน์ : นิยมปลูกเป็นไม้ประดับ ดอกตูมนำมาร้อยมาลัย เป็นพืชที่มีคุณค่าทางเศรษฐกิจ
# กวัก แจ-ยง
กวัก แจ-ยง (; เกิด 22 พฤษภาคม ค.ศ. 1959) เป็นทั้งผู้กำกับภาพยนตร์และนักเขียนบทชาวเกาหลีใต้ เขาสำเร็จการศึกษาสาขาฟิสิกส์จากมหาวิทยาลัยกยองฮี เขาได้ประสบความสำเร็จกับภาพยนตร์เรื่องแรกของเขาในเรื่อง Watercolor Painting in a Rainy Day ในปี ค.ศ. 1989 แต่ล้มเหลวในภาพยนตร์สองเรื่องถัดมา ส่งผลให้นำมาซึ่งการว่างงานถึงแปดปี ก่อนที่จะกลับมาสร้างผลงานยอดนิยมถล่มทลายกับภาพยนตร์ยัยตัวร้ายกับนายเจี๋ยมเจี้ยม ในปี ค.ศ. 2001 กวาก แจยอง Kwak Jae-young เขาเป็นที่รู้จักในเรื่องราวของความรักที่ไร้ขีดจำกัด โดยถ่ายทอดออกมาในประเภทของภาพยนตร์ที่หลากหลายเข้าไว้ด้วยกัน

 ผลงาน 
 Watercolor Painting in a Rainy Day (ค.ศ. 1989) – กำกับ และเขียนบท
 Autumn Trip (ค.ศ. 1992) – กำกับ และเขียนบท
 Watercolor Painting in a Rainy Day 2 (ค.ศ. 1993) – กำกับ และเขียนบท
 ยัยตัวร้ายกับนายเจี๋ยมเจี้ยม (ค.ศ. 2001) – กำกับ และเขียนบท
 The Romantic President (ค.ศ. 2002) – เขียนบท
 คนแรกของหัวใจ คนสุดท้ายของชีวิต (ค.ศ. 2003) – กำกับ และเขียนบท
 ยัยตัวร้ายกับนายเซ่อซ่า (ค.ศ. 2004) – กำกับ และเขียนบท
 Ark (ค.ศ. 2004) – เรื่อง
 สะดุดรักกับนายเจี๋ยมเจี้ยม (ค.ศ. 2005) – เขียนบท
 ล่าหัวใจ ยัยตัวร้าย (ค.ศ. 2006) – เขียนบท
 สะดุดรัก...ยัยจอมพลัง (ค.ศ. 2008) – กำกับ และเขียนบท
 ยัยนี่น่ารักจัง (ค.ศ. 2008) – กำกับ และเขียนบทอายาเสะ กดดันสื่ออารมณ์หุ่นยนต์ยากใน Cyborg She - สยามโซน
 สวย เปรี้ยว เผ็ด (ค.ศ. 2008) – เขียนบท/ปรากฏตัวในฐานะนักแสดงรับเชิญ
 Wearing Flower Shoes (ค.ศ. 2012)
# เอเชียนคัพหญิง
เอเชียนคัพ (AFC Women's Asian Cup) เป็นการแข่งขันฟุตบอลหญิงในทวีปเอเชีย จัดโดย สมาพันธ์ฟุตบอลเอเชีย โดย 5 ทีมที่คะแนนสูงสุด จะมีสิทธิเข้าไปร่วมแข่งขันใน ฟุตบอลโลกหญิง

 ผลการแข่งขัน 
 ปี เจ้าภาพ รอบชิงชนะเลิศ รอบชิงที่สาม ชนะเลิศ ผลการแข่งขัน รองชนะเลิศ อันดับ 3 ผลการแข่งขัน อันดับ 4 1975รายละเอียด3 – 15 – 01977รายละเอียด3 – 12 – 01979รายละเอียด2 – 0(South)unknown(Western)1981รายละเอียด5 – 02 – 01983รายละเอียด3 – 00 – 0(5–4) pen1986รายละเอียด2 – 03 – 01989รายละเอียด1 – 03 – 11991รายละเอียด5 – 00 – 0 (5–4) pen1993รายละเอียด3 – 03 – 01995รายละเอียด2 – 00 – 0 (3–0) pen1997รายละเอียด2 – 02 – 01999รายละเอียด3 – 03 – 22001รายละเอียด2 – 08 – 02003รายละเอียด2 – 1 aet1 – 02006รายละเอียด 2 – 2 aet(4–2) pen3 – 22008รายละเอียด 2 – 13 – 02010รายละเอียด1 – 1 aet(5–4) pen2 – 02014รายละเอียด1 – 02 – 12018รายละเอียด1 – 03 – 12022รายละเอียด3 – 2 และ 2026รายละเอียด––

 ความสำเร็จในการแข่งขัน 
#ประเทศชนะเลิศรองชนะเลิศอันดับสามอันดับสี่รวม19231152332193322294246315513127613116710001802103901135100012311001120011213001011400022 รวม 1919191976

 ทีมที่ผ่านเข้ารอบ 
ทีมชาติ 1975 1977 1979 1981 1983 1986 1989 1991 1993 1995 1997 1999 2001 2003 2006 2008 2010 2014 2018 ปี 3rd 4th 2nd 4th 1st 2nd 2nd 7      1st 1st 1st 1st 1st 1st 1st 3rd 2nd 1st 2nd 4th 3rd 3rd 14  1st 1st 1st   2nd 3rd 4th 3rd 4th 2ndGS GS GS GS   13           GS GS GS GS     4GS GS 3rd 4th GSGS 4th GS GS GS GS GS GS GS     14   2nd 3rd 2nd      GS GS GS GS GS    8  4th  GS  4th GS            4 GS   GS  2nd 3rd 2nd 3rd 2nd 3rd 4th 2nd 4th 4th 3rd 3rd 1st 1st 16                  GSGS 2          GS GS GS       3       GS 4th 2nd  2nd 3rd 1st 1st 3rd 1st 2nd  10        GS GS 4th GS GS 4th 3rd GS GS GS 4th 5th 12 4th  GS  3rd GS  GSGSGS  GS GS      9              GS GS  GS GS 4      GS GS     GS       3 1st 1    GS 5th    GS GS GSGS GS GS     6th 9 GS 3rd  GS 4th   GS     GS GS     7 2nd 2nd  2nd 1st 3rd GS GS  GS  GS GSGS GS GS GS 5th 4th 16          GS GS GS GS GS     5            GS GS GS GSGS GS6th GS 8
# อะเว็นจด์เซเวนโฟลด์ (อัลบั้ม)
อะเว็นจด์เซเวนโฟลด์  เป็นสตูดิโออัลบั้มชุดที่ 4 ของอะเว็นจด์เซเวนโฟลด์ ออกจำหน่ายเมื่อวันที่ 26 ตุลาคม พ.ศ. 2550 โดยวอร์เนอร์บราเธอร์สเรเคิดส์ อัลบั้มนี้เดิมได้กำหนดการไว้ว่าจะออกจำหน่ายในวันที่ 16 ตุลาคม แต่ได้ถูกเลื่อนไปอีก 2 สัปดาห์ เพื่อที่จะรวมโบนัสและการผลิตให้สมบูรณ์มากยิ่งขึ้น รวมทั้งเบื้องหลังการสร้างแอนิเมชันของมิวสิกวิดีโอเพลง "อะลิตเติลพีซออฟเฮฟเวน" อัลบั้มนี้เข้าสู่อันดับ 4 ในชาร์ตบิลบอร์ด 200Katie Hasty. "Eagles Fly Past Britney To Debut At No. 1", Billboard.com, November 7, 2007. Last accessed November 7, 2007 ในวันที่ 23 กันยายน พ.ศ. 2551 อัลบั้มนี้ได้รับรางวัลแผ่นเสียงทองคำ โดยอาร์ไอเอเอ อัลบั้มนี้ยังได้ออกจำหน่ายในรูปแบบแผ่นเสียงไวนิลอีกด้วย อะเว็นจด์เซเวนโฟลด์ได้สนับสนุนการวางจำหน่ายของอัลบั้มด้วยการออกทัวร์ ซึ่งเริ่มในวันก่อนที่จะออกอัลบั้มจนถึงสิ้นปี พ.ศ. 2552

อะเว็นจด์เซเวนโฟลด์ เป็นสตูดิโออัลบั้มเต็มชุดสุดท้ายที่วงทำผลงาน ก่อนการเสียชีวิตของเดอะเรฟ ซึ่งเกิดขึ้นเมื่อวันที่ 28 ธันวาคม พ.ศ. 2552 เพียงสองสัปดาห์ก่อนที่วงจะเริ่มบันทึกเสียงอัลบั้มชุดถัดมา ไนต์แมร์ เสียงร้องของเขาได้ถูกบันทึกลงในเพลงทุกเพลงของอัลบั้ม

แม้ว่าการตอบรับของอัลบั้มนี้จะมีการกล่าวถึงการเปรียบเทียบถึงแนวเพลงอัลบั้มชุดนี้กับชุดที่ผ่าน ๆ มา อะเว็นจด์เซเวนโฟลด์ ก็ได้ชนะในงาน เคอร์แรง! อะวอร์ด ในสาขาอัลบั้มเพลงยอดเยี่ยมในปี พ.ศ. 2551 นอกจากนี้ อัลบั้มนี้ยังได้ถูกจัดโดยเคอร์แรงให้เป็น "666 อัลบั้มที่คุณต้องฟังก่อนตาย" เดือนเมษายน พ.ศ. 2557 อัลบั้มมียอดจำหน่ายกว่า 960,161 แผ่นในสหรัฐอเมริกา

 รายชื่อเพลง 
เพลงทั้งหมดแต่งโดย อะเว็นจด์เซเวนโฟลด์ ผู้ประพันธ์เพลงที่นอกเหนือจากนี้จะระบุไว้

 ซิงเกิล 
 ปี ชื่อซิงเกิล อันดับในชาร์ต US Hot 100 US Mainstream Rock US Modern Rock UK Singles Chart UK Rock Chart2007 "Critical Acclaim" - - - - - "Almost Easy" 106 3 6 67 12008 "Afterlife" - 11 20 197 1 "Dear God" - - - - 3 "Scream" - 9Billboard.com - Artist Chart History - Avenged Sevenfold Billboard. Retrieved on 12-14-2008. 26 - -

 บุคคลที่เกี่ยวข้อง 
อะเว็นจด์เซเวนโฟลด์
 ซินนิสเตอร์ เกตส์ – กีตาร์นำ, ร้องเสียงประสาน
 เดอะเรฟ – กลอง, เสียงร้อง
 เอ็ม. แชโดวส์ – ร้องนำ
 แซกกี เวนเจนซ์ – จังหวะกีตาร์, ร้องเสียงประสาน
 จอห์นนี คริสต์ – กีตาร์เบส
# เลอมัง
เลอมัง  เป็นข้าวหลามแบบท้องถิ่นของอินโดนีเซีย มาเลเซีย และสิงคโปร์ ทำจากข้าวเหนียว กะทิ และเกลือ ปรุงในกระบอกไม้ไผ่ ปิดจุกด้วยใบตองhttp://www.travelfeeder.com/travel_tips/travel-snapshot-celebrate-hari-raya-aidilfitri-with-lemang  การปรุงอาหารในกระบอกไม้ไผ่นี้ เป็นที่นิยมในหมู่ชาวอีบันบนเกาะบอร์เนียว An encyclopædia of gardening: comprising the theory and practice ..., Volume 1 By John Claudius Loudon, Mrs. Loudon (Jane)นิยมใช้ในงานฉลอง เช่น เทศกาลเก็บเกี่ยวของอีบัน และชาวกาไวดยัก นิยมกินกับแกงไก่ 

วิธีการปรุงเลอมังนี้เรียกว่าปันโซะฮ์หรือปันซุฮ์http://findarticles.com/p/articles/mi_8016/is_20080928/ai_n44416554/  โดยนำไปย่างบนไฟอ่อน ๆ เปิดจุกออก หมุนกระบอกไปมาบ้าง ใช้เวลา 4-5 ชั่วโมง เลอมังเป็นที่นิยมในหมู่ชาวอินโดนีเซีย มินังกาเบา และอีบันในบอร์เนียว เลอมังมักพบได้ทั่วไปในอินโดนีเซียที่มีชาวมินังกาเบาอาศัยอยู่
thumb|วิธีผ่ากระบอกข้าวหลามเพื่อรับประทานข้าวข้างใน
เลอมังนิยมรับประทานในช่วงเย็นในเทศกาลอีดุลฟิตรีและอีดุลอัดฮาสำหรับชาวมุสลิมอินโดนีเซีย ชาวโอรังอัซลีในคาบสมุทรมลายูหุงข้าวในกระบอกไม้ไผ่และรับประทานเลอมังเช่นเดียวกันThe Negritos of Malaya By Ivor Hugh Norman Evans. Tribal communities in the Malay world: historical, cultural and social ... By Geoffrey Benjamin.
# บักโซ
บักโซ  หรือ (ไทย: ลูกชิ้น) มีตบอล (อังกฤษ: meatball)  เป็นเนื้อปั้นก้อนแบบอินโดนีเซียมีลักษณะคล้ายลูกชิ้นแบบจีน ปกติทำจากเนื้อวัว แต่ก็สามารถทำจากเนื้อชนิดอื่นได้ เช่น ไก่ ปลา กุ้ง อาจเสิร์ฟในชามน้ำซุปกับหมี่เหลือง หมี่หุน ผักดอง เต้าหู้ ไข่ กะหล่ำปลี ถั่วงอก ขนมจีบ เกี๊ยวกรอบ หอมเจียว และขึ้นฉ่าย พบได้ทั่วอินโดนีเซีย บักโซหั่นเป็นชิ้นใช้เป็นส่วนผสมของมีโกเร็งหรือนาซีโกเร็ง

 จุดกำเนิด 
คำว่าบักโซมาจาก ภาษาจีนฮกเกี้ยน bak-so (肉酥, Pe̍h-ōe-jī: bah-so•) ซึ่งแสดงให้เห็นว่าบักโซในอินโดนีเซียมาจากอาหารจีนฮกเกี้ยน ในอินโดนีเซียมีบักโซหลายรูปแบบและนิยมเรียกตามชื่อเมือง เช่น บักโซโซโล บักโซมาลัง
# เทวีศรี
เทวีศรี (, เดวี ซรี) หรือ ศรีเทวี (ซรี เดวี) หรือ ไญ โปฮาจี ซังฮฺยัง อัซรี  เป็นเทวีผู้อุปถัมภ์ความอุดมสมบูรณ์และพืชพันธุ์ธัญญาหารตามความเชื่อพื้นเมืองดั้งเดิมของชาวชวา, ซุนดา และบาหลีก่อนการรับศาสนาฮินดูและอิสลาม ทำนองเดียวกับคติโพสพของไทย 

ครั้นหลังการรับอิทธิพลจากศาสนาพราหมณ์-ฮินดู เทวีศรีถือว่ามีความเกี่ยวข้องหรือเทียบเท่ากับพระลักษมี ศักติของพระวิษณุ และยังคงบูชากันอย่างแพร่หลายในหมู่เกาะบาหลี เกาะชวา และเกาะลมบก
# ส่งเสริมธุรกิจเกษตรกรไทย
บริษัท ส่งเสริมธุรกิจเกษตรกรไทย จำกัด (สธท.) เป็นอดีตรัฐวิสาหกิจในสังกัดกระทรวงเกษตรและสหกรณ์ ก่อตั้งขึ้นเมื่อปี พ.ศ. 2548 เพื่อทำหน้าที่เป็นกลไกสำคัญในการขับเคลื่อนโครงการสำคัญด้านการเกษตรโดยการจัดหาทุนในรูปปัจจัยการผลิตให้แก่เกษตรกร (โครงการโคล้านตัว) และช่วยบริหารจัดการเพื่อเพิ่มขีดความสามารถให้เกษตรกรมีเทคนิคในการผลิต การแปรรูป และการตลาดที่เหมาะสม รวมทั้งช่วยเหลือเกษตรกรในการบริหารความเสี่ยงด้านต่าง ๆ

 ประวัติ 
บริษัท ส่งเสริมธุรกิจเกษตรกรไทย จำกัด ถูกจัดตั้งขึ้นเมื่อวันที่ 19 พฤษภาคม พ.ศ. 2548 โดยมีกระทรวงการคลัง เป็นผู้ถือหุ้นทั้งหมด ด้วยทุนจดทะเบียน 1,000 ล้านบาท เป็นนิติบุคคลเฉพาะกิจ ที่รัฐบาลของพันตำรวจโท ทักษิณ ชินวัตร จัดตั้งขึ้นมาเพื่อดำเนินงานโครงการส่งเสริมการเลี้ยงโคเนื้อล้านครอบครัว หรือโครงการโคล้านตัว ซึ่งเป็นแนวคิดของนายสมศักดิ์ เทพสุทิน ก่อนที่โครงการดังกล่าวจะถูกยกเลิกในเวลาต่อมาปิดฉาก"โคล้านตัว" ยุคทักษิณ ชงยุบบริษัท ส่งเสริมธุรกิจเกษตรกรไทยฯทิ้ง แฉจัดหาโคได้แค่2.1หมื่นตัว

 การดำเนินการ 
สธท. มีผลการดำเนินการตลอดระยะเวลาที่จัดตั้งบริษัท โดยมีการจัดหาโคเนื้อให้เกษตรกร และมีโคที่เกษตรกรลักลอบขายออกไปในท้องตลาด นำไปสู่การดำเนินคดีกับเกษตรกร แต่เนื่องจากบริษัทไม่มีความพร้อมในการฟ้องคดีแพ่งกับผู้เลี้ยงโค จึงได้เสนอต่อคณะรัฐมนตรีให้ยุติการดำเนินกิจการของบริษัท

กระทั่งคณะรัฐมนตรีได้มีมติเมื่อวันที่ 29 ธันวาคม พ.ศ. 2552 ให้เลิกกิจการบริษัท และให้กระทรวงเกษตรและสหกรณ์ ดำเนินการแต่งตั้งคณะกรรมการจำหน่ายกิจการ โดยได้เลิกกิจการเมื่อวันที่ 12 กุมภาพันธ์ พ.ศ. 2553 และเสร็จการชำระบัญชีเมื่อวันที่ 21 พฤศจิกายน พ.ศ. 2556
# เฮลทูเดอะคิง
เฮลทูเดอะคิง  เป็นสตูดิโออัลบั้มชุดที่ 6 ของอะเว็นจด์เซเวนโฟลด์ ออกจำหน่ายเมื่อวันที่ 23 สิงหาคม พ.ศ. 2556 ในนิวซีแลนด์ และออสเตรเลีย ต่อมาได้ออกจำหน่ายในไอทูนส์ ในวันที่ 27 สิงหาคม พ.ศ 2556 และในอเมริกาเหนือในวันเดียวกัน อัลบั้มนี้มี ไมค์ เอลิซอนโด เป็นโปรดิวเซอร์ นับเป็นอัลบั้มแรกที่ทำผลงานกับมือกลองคนใหม่ เอริน ไอล์เจย์ ซึ่งได้เข้าร่วมเป็นสมาชิกเพื่อออกทัวร์อย่างเดียวในปี พ.ศ. 2554 ก่อนที่จะเป็นสมาชิกวงอย่างเป็นทางการในปี พ.ศ. 2556 และยังเป็นอัลบั้มแรกของอะเว็นจด์เซเวนโฟลด์ที่ไม่มีมือกลองคนเก่าของวง เดอะเรฟ ในการมีส่วนร่วมในการทำผลงาน อย่างไรก็ตาม อะเว็นจด์เซเวนโฟลด์ก็ได้ประพันธ์เพลงเพื่อระลึกถึงความทรงจำถึงเขาในบทเพลง "เซนต์เจมส์" (St. James)

 รายชื่อเพลง 
เพลงทั้งหมดแต่งโดย อะเว็นจด์เซเวนโฟลด์

 บุคคลที่เกี่ยวข้อง 
อะเว็นจด์เซเวนโฟลด์
 ซินนิสเตอร์ เกตส์ – กีตาร์นำ, ร้องเสียงประสาน
 เอ็ม. แชโดวส์ – ร้องนำ
 แซกกี เวนเจนซ์ – จังหวะกีตาร์, ร้องเสียงประสาน
 จอห์นนี คริสต์ – กีตาร์เบส
 เอริน ไอล์เจย์ – กลอง
# หนังตาตก
หนังตาตก (, โทซิส) เป็นการห้อยหรือตกของหนังตาบนหรือล่าง การห้อยอาจเลวลงหลังตื่นนาน คือ เมื่อกล้ามเนื้อของบุคคลล้า บ้างเรียกสภาพนี้ว่า "ตาขี้เกียจ" แต่ปกติคำนี้หมายถึง ตามัว หากหนังตาตกรุนแรงพอและปล่อยไว้ไม่รักษา หนังตาที่ห้อยสามารถก่อสภาพอื่นได้ เช่น ตามัวหรือสายตาพร่าต่างแนว จึงเป็นเหตุสำคัญเป็นพิเศษสำหรับความผิดปกตินี้ที่ต้องรักษาเด็กตั้งแต่อายุยังน้อยก่อนจะขัดขวางพัฒนาการการมองเห็น
# ผลิตภัณฑ์นม
ผลิตภัณฑ์นม คืออาหารที่ผลิตจากน้ำนมของสัตว์เลี้ยงลูกด้วยนม ผลิตภัณฑ์นมโดยปกติจะเป็นอาหารที่ให้พลังงานสูง นอกจากทารกที่ดื่มนมแม่แล้ว แหล่งบริโภคผลิตภัณฑ์นมของมนุษย์โดยหลักมาจากนมของวัว ควาย แพะ แกะ จามรี ม้า อูฐ  และสัตว์เลี้ยงลูกด้วยนมชนิดอื่น ๆ ผลิตภัณฑ์นมพบได้ทั่วไปในอาหารยุโรป ตะวันออกกลาง และอินเดีย ขณะที่ในอาหารเอเชียตะวันออกจะเป็นที่รู้จักน้อย ยกเว้นอาหารมองโกเลีย
# โต๋วต๋ง
โต๋วต่ง  หรือในภาษาจีนกลางเรียก ตู้จ้ง   เป็นไม้ยืนต้นขนาดเล็กที่เป็นไม้พื้นเมืองของจีน และเป็นสมาชิกเพียงชนิดเดียวของวงศ์  Eucommiaceae ในธรรมชาติหาได้ยากแต่มีการปลูกทั่วไปในจีน เนื่องจากเปลือกไม้มีฤทธิ์เป็นยา และใช้ในตำรับยาจีน เปลือกไม้นั้นภายนอกเป็นสีน้ำตาลอ่อน ผิวหยาบ ด้านในเรียบสีม่วงเข้ม มียางขาว เปลือกไม้ใช้เป็นยาบำรุงตับไตภาสกิจ วัณณาวิบูล. รู้เลือกรู้ใช้ 100 ยาจีน. กทม. ทองเกษม. 2555
# เหลี่ยงเคี้ยว
เหลี่ยงเคี้ยว   หรือในภาษาจีนกลางเรียก เหลียนเชี่ยว  เป็นพืชมีดอกที่เป็นพืชพื้นเมืองในเอเชีย และเป็นสมุนไพรที่ใช้ในตำรายาจีน มีสารออกฤทธิ์ที่สำคัญคือ lignan Pinoresinol ผลแก่สีเหลืองอมน้ำตาล แก่แล้วแตก ผิวของผลไม่เรียบมีปุ่มเล็ก ๆ จำนวนมาก ผลใช้เป็นยาขับร้อน แก้บวม ขับปัสสาวะ ผลสดสีเขียวอมน้ำตาล
# ครีม
ครีม  คือผลิตภัณฑ์นมที่ประกอบด้วยชั้นไขมันเนยตักออกจากส่วนบนของนมก่อนกระบวนการรวมเป็นเนื้อเดียวกัน (homogenization) ในนมที่ไม่ผ่านกระบวนการนั้น ไขมันซึ่งหนาแน่นน้อยกว่าจะฟูขึ้นด้านบนในที่สุด ในอุตสาหกรรมกระบวนการผลิตครีม กระบวนการนี้จะเร่งด้วยเครื่องหมุนเหวี่ยง เรียกว่า "เครื่องแยก" ในหลายประเทศ ครีมมีขายในหลายเกรดขึ้นกับเนื้อไขมันเนยรวม ครีมอาจแห้งและกลายเป็นผงได้ในระหว่างการขนส่งสู่ตลาดระยะไกล

ครีมที่ตักออกจากนมอาจเรียกว่า "สวีตครีม" (sweet cream) หรือ "ครีมหวาน" เพื่อแยกตัวจากครีมหางนมที่ตักจากหางนม ซึ่งเป็นผลิตผลพลอยได้จากการทำเนยแข็ง ครีมหางนมจะมีเนื้อไขมันต่ำกว่าและมีรสเค็ม เปรี้ยว และ "รสเนย" (cheesy)Article on sweet cream, whey cream, and the butters they produce

ครีมที่ผลิตจากวัว (โดยเฉพาะวัวเจอร์ซีย์) ที่กินหญ้าตามทุ่งหญ้าเลี้ยงสัตว์จะมีสารแคโรทีนอยด์ธรรมชาติที่สกัดจากพืชที่พวกมันกิน ทำให้ครีมมีสีออกเหลืองอ่อน จึงเรียกสีขาวออกเหลืองดังกล่าวว่า สีครีม ครีมจากนมแพะ หรือจากวัวที่เลี้ยงในที่ร่มให้กินธัญพืช หรือเม็ดอาหารที่สกัดจากธัญพืช จะมีสีขาว
# วิปครีม
วิปครีม  คือครีมที่ถูกตีจนเบาและฟูด้วยเครื่องผสมอาหาร ไม้ตีไข่ หรือส้อม วิปครีมมักถูกเติมรสหวาน และบางครั้งมีรสชาติวานิลลา

 เคมีอาหาร 

ครีมที่มีไขมันเนย 30% หรือมากกว่าสามารถรวมตัวกับอากาศ เกิดเป็นคอลลอยด์ที่มีปริมาตรเพิ่มประมาณสองเท่าของครีมเดิม เนื่องจากฟองอากาศถูกจับตัวเป็นโครงข่ายของหยดไขมัน แต่ถ้ายังตีครีมต่อไป หยดไขมันจะติดกัน ทำลายคอลลอยด์และก่อตัวเป็นเนย บางครั้งเติมน้ำตาลไอซิ่งให้กับคอลลอยด์เพื่อทำให้ส่วนผสมแข็งตัวและลดโอกาสที่ครีมถูกตีมากเกินไป

ครีม (หรือนม) ไขมันต่ำ ตีได้ไม่ดีนัก ขณะที่ครีมไขมันสูงจะผลิตโฟมที่คงรูปมากกว่า
# โอเซ (ปีศาจ)
ในตำรากุญแจย่อยของโซโลมอนS. L. MacGregor Mathers, A. Crowley, The Goetia: The Lesser Key of Solomon the King (1904). 1995 reprint: ISBN 0-87728-847-X โอเซ (อังกฤษ:Ose) เป็นปีศาจที่มีฤทธิ์ในทางด้านการทำให้หลงผิด โดยทำให้คนเกิดความฉลาดในทางวิทยาศตร์ ลุ่มหลงในความรู้ จนในที่สุดกลายเป็นคนหลงตัวเองคิดว่าตัวเองเป็นคนสำคัญ โอเซ ยังเกี่ยวข้องกับการขายวิญญาณเพื่อให้ตัวเองโด่งดังหรือมีความสามารถพิเศษ
# แอสทารอธ (ปีศาจ)
แอสทารอธ (อังกฤษ:Astaroth) ในตำรากุญแจย่อยของโซโลมอนS. L. MacGregor Mathers, A. Crowley, The Goetia: The Lesser Key of Solomon the King (1904). 1995 reprint: ISBN 0-87728-847-X กล่าวว่าเป็นปีศาจที่มีฤทธิ์ในทางด้านการทำให้เกิดความขี้เกียจ แสวงหาความสุข ทำตัวไร้สาระ ทำให้หลงใหลในการปลีกวิเวก แอสทารอธ จะปรากฏตัวในรูปของคนกึ่งหญิงกึ่งชาย อาการของผู้หลงผิด คิดว่าโลกนี้ต้องสมบูรณ์แบบ ตนเองมีความสำคัญมีความคู่ควรกับสิ่งหรูหราฟุ่มเฟือย
# วูกอวาร์
วูกอวาร์  เป็นเมืองศูนย์กลางการปกครองของเทศมณฑลวูกอวาร์-เซอร์เมีย ตั้งอยู่ริมแม่น้ำดานูบซึ่งเป็นเส้นแบ่งเขตแดนระหว่างภูมิภาคสลาโวเนียทางตะวันออกของโครเอเชียกับภูมิภาคย่อยบาชกาที่เป็นส่วนหนึ่งของวอยวอดีนาในเซอร์เบีย มีประชากรราว ๆ เกือบสามหมื่นคน

ในอดีตวูกอวาร์เคยเป็นเมืองท่าริมแม่น้ำดานูบที่มีความเจริญเฟื่องฟูในระดับหนึ่ง หากแต่ในช่วงสงครามประกาศอิสรภาพของโครเอเชียได้ทำให้ฝ่ายชาวเซิร์บติดอาวุธในสลาโวเนียซึ่งต่อต้านรัฐบาลของโครเอเชียร่วมมือกับกองทัพร่วมของยูโกสลาเวียบุกเข้ามาทำลายล้างเมืองอย่างราบคาบและได้กระทำอาชญากรรมสงครามด้วยการสังหารชาวเมืองเชื้อสายโครแอตเป็นจำนวนมากในระหว่างสงคราม ทำให้วูกอวาร์ได้ชื่อว่าเป็นเมืองซึ่งได้รับความเสียหายมากที่สุดในสงครามการประกาศอิสรภาพของโครเอเชียและถือกันว่าเป็นเมืองที่ถูกทำลายเสียหายจากสงครามอย่างเลวร้ายที่สุดในยุโรปนับตั้งแต่หลังสงครามโลกครั้งที่ 2 สำหรับชาวโครเอเชียวูกอวาร์จึงมีฐานะเป็นนครวีรชนเทียบเท่าสตาลินกราดของสหภาพโซเวียต และทุก ๆ ปีในวันที่ 18 พฤศจิกายน จะมีการวางพวงหรีดรำลึกถึงการแตกพ่ายของวูกอวาร์ต่อฝ่ายชาวเซิร์บเมื่อวันที่ 18 พฤศจิกายน ค.ศ. 1991

เนื่องจากบทบาทของวูกอวาร์ในสงครามประกาศอิสรภาพของโครเอเชีย ทำให้แม้ในปัจจุบันนี้ก็ยังคงมีความตึงเครียดระหว่างชาวเมืองสองฝ่ายคือ ชาวโครแอตซึ่งเป็นประชากรส่วนใหญ่กับชาวเซิร์บซึ่งมีอยู่ในเมืองราว ๆ 30% ในช่วงตั้งแต่ปี ค.ศ. 2013 ซึ่งรัฐธรรมนูญของโครเอเชียประกาศให้เมืองใดก็ตามที่มีประชากรเป็นชนเชื้อสายอื่นนอกเหนือจากชาวโครแอตรวมกันได้ถึง 30% จะมีสิทธิ์ในการใช้ภาษาของชนกลุ่มนั้นเป็นหนึ่งในภาษาราชการของเมืองด้วย วูกอวาร์จึงได้กลับมาเป็นเมืองซึ่งจุดประเด็นร้อนแรงขึ้นมาในโครเอเชียอีกครั้งเมื่อเหล่าทหารผ่านศึกของโครเอเชียที่เคยรบในสงครามเมื่อทศวรรษที่ 90 ไม่ยอมรับให้มีการใช้ภาษาเซิร์บเป็นภาษาราชการของเมืองอีกภาษาหนึ่ง และได้คอยทำการทุบทำลายหรือถอดป้ายชื่อสถานที่ราชการต่างๆในเมืองที่มีการเขียนด้วยตัวอักษรซีริลลิกของภาษาเซิร์บควบคู่กับอักษรละตินของภาษาโครเอเชีย

 ประวัติศาสตร์ 
150px|thumbnail|left|หอประปาที่เสียหายจากสงครามประกาศอิสรภาพของโครเอเชีย ถือเป็นสัญลักษณ์ของความยากแค้นในการสู้รบป้องกันเมือง
# หวานใจนายกระจอก
หวานใจนายกระจอกเป็นละครโทรทัศน์ไทยแนวดราม่า-โรแมนติก-คอมเมดี หนึ่งในละครชุด สามหัวใจเสริมใยเหล็ก บทประพันธ์และบทโทรทัศน์โดย ภูริตรา ผลิตโดย บริษัท กู๊ด ฟีลลิ่ง จำกัด กำกับการแสดงโดย ปวิตร ตรีเมฆ ออกอากาศทาง สถานีวิทยุโทรทัศน์ไทยทีวีสีช่อง 3 ทุกวันจันทร์-ศุกร์ เวลา 18:30 - 19:45 น. เริ่มออกอากาศตอนแรกวันที่ 17 พฤศจิกายน พ.ศ. 2557–19 ธันวาคม พ.ศ. 2557 นำแสดงโดย เด่นคุณ งามเนตร, พัชรวลัย พงษ์ภมร และนักแสดงชั้นนำอีกมากมายหวานใจนายกระจอก เวิรกชอปอาชีพช่างตัดผม : Manager Online

 รายชื่อนักแสดงนำ 
 เด่นคุณ งามเนตร  รับบทเป็น  ภูพิง
 พัชรวลัย พงษ์ภมร  รับบทเป็น  อิงดาว
 กฤตฎ์ อมรชัยฤกษ์  รับบทเป็น  อนาวิล
 ชลธิชา นวมสุคนธ์  รับบทเป็น  ณดา
 เจเน็ต เขียว  รับบทเป็น  พรหล้า
 ยิ่งยง ยอดบัวงาม  รับบทเป็น  นำโชค
 ภัณฑิลา ฟูกลิ่น  รับบทเป็น  มัดหมี่
 วิวิศน์ บวรกีรติขจร  รับบทเป็น  ช่างโจ้
 อนุสรา วันทองทักษ์  รับบทเป็น  นงนุช
 ดีใจ ดีดีดี  รับบทเป็น  อุ๋มอิ๋ม
 ชนานา นุตาคม  รับบทเป็น  เกศรา (แม่อนาวิล)
 ไปรมา รัชตะ  รับบทเป็น  วรรณรี (แม่ณดา)
 ชัชวรินทร์ คล้ายนาค  รับบทเป็น  อนวัช (พ่ออนาวิล)
 สุรศักดิ์ ชัยอรรถ  รับบทเป็น  วันชาติ (พ่อณดา)
 ภูดิท ขุนชนะสงคราม  รับบทเป็น  ก้อง
 กีรติ ศิวะเกื้อ  รับบทเป็น  กิ๊บเก๋
 กรกฎ พวงสวัสดิ์  รับบทเป็น  ช่างหยก
 สุทธาทิพย์ วุฒิชัยประดิษฐ์  รับบทเป็น  พลอย
 กรวีร์ พิมสุข  รับบทเป็น  พิม
 ปิยะ ชนะสัตรู  รับบทเป็น  แสบ
 ฐิภารินทร์ ยอดธนาสวัสดิ์  รับบทเป็น  ฟอง
 จิรัฏฐ์ เวทย์วัฒนา  รับบทเป็น  ศักดิ์
 นภัสดล เกษศิริ
 นิรุติ สาวสุดชาติ
 กิตติศักดิ์ อัศวศิริชัยกุล
 กมลชนก นิ่มศิริ
 พาณิภัค แจ่มมั่งคั่ง

 นักแสดงรับเชิญ 
 นราวิชญ์ จิตบรรจง  รับบทเป็น  จอง
 วันสิริ อ่องอำไพ  รับบทเป็น  อวล
 ปวีณา ชารีฟสกุล  รับบทเป็น  มณี (แม่อิงดาว)
 พลรัตน์ รอดรักษา  รับบทเป็น  ภูธร (พ่อภูพิง)
 ปริศนา กล่ำพินิจ  รับบทเป็น  สายใจ (แม่ภูพิง)
 ชาคริฐ จตุพรวัฒนพนธ์
 ด.ญ. กุลฑีรา ยอดช่าง รับบทเป็น อิงฟ้า (น้องสาวของอิงดาว)

 เพลงประกอบละคร 
 เพลง ต้นทุน (เพลงเปิด) - ขับร้องโดย เสือ ธนพล อินทฤทธิ์
 เพลง แค่เธอรับไป (เพลงปิด) - ขับร้องโดย ปราโมทย์ วิเลปะนะ
 เพลง หายใจไม่ออก - ขับร้องโดย Chilling Sunday

ข้อมูลการออกอากาศ
 วันที่ 5 ธันวาคม พ.ศ. 2557 ละครงดออกอากาศ เนื่องจากโทรทัศน์รวมการเฉพาะกิจแห่งประเทศไทย (ทรท.) ถ่ายทอดสดพิธีจุดเทียนชัยถวายพระพรพระบาทสมเด็จพระเจ้าอยู่หัว จากมณฑลพิธีท้องสนามหลวง ตั้งแต่เวลา 18.30 - 20.00 น.
# รักของนายดอกไม้
รักของนายดอกไม้ เป็นละครโทรทัศน์ไทยแนว โรแมนติก-คอมเมดี นำแสดงโดย ศรราม เทพพิทักษ์, เจนี่ เทียนโพธิ์สุวรรณ และนักแสดงชั้นนำอื่นๆ อีกมากมาย เริ่มออกอากาศตอนแรกวันที่ 22 ตุลาคม พ.ศ. 2548 - 4 ธันวาคม พ.ศ. 2548 ทุกวันศุกร์-อาทิตย์ เวลา 20.20 - 22.05 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท อาร์.เอส.โปรโมชั่น จำกัด จากบทประพันธ์ของ สุรินทร์ รุ่งสว่าง บทโทรทัศน์โดย พิง ลำพระเพลิง กำกับการแสดงโดย นพดล มงคลพันธ์

 รายชื่อนักแสดงนำ 
 ศรราม เทพพิทักษ์  รับบทเป็น  ราชพฤกษ์/นายดอกไม้
 เจนี่ เทียนโพธิ์สุวรรณ รับบทเป็น  พวงชมพู
 กรรชัย กำเนิดพลอย  รับบทเป็น  โกมุท
 รมิดา ประภาสโนบล  รับบทเป็น  โรส
 เบญจพล เชยอรุณ  รับบทเป็น  โสน
 ดวงใจ หทัยกาญจน์  รับบทเป็น  คุณนายลั่นทม
 เนาวรัตน์ ยุกตะนันท์  รับบทเป็น  คุณนายพลับพลึง
 มนตรี เจนอักษร  รับบทเป็น  ผู้พันพู่นายพล
 อภิชาติ หาลำเจียก  รับบทเป็น  นายพลกาฬพฤกษ์
 ปิยะมาศ โมนยะกุล  รับบทเป็น  คุณหญิงกระดังงา
 ภัสสร บุณยเกียรติ  รับบทเป็น ท่านผู้หญิงบานชื่น
 ต๋อง ชวนชื่น  รับบทเป็น  จ่าแก้ว
 ค่อม ชวนชื่น  รับบทเป็น  จ่าพุด
 ปาจรีย์ ณ นคร  รับบทเป็น  สร้อยทอง
 ยาว ลูกหยี  รับบทเป็น  จ่าเข็ม
 ด.ญ.ณัฐนิชา เชิดชูบุพการี รับบทเป็น โบว์ชมพู
 ด.ญ.สุชาดา เช็คลีย์ รับบทเป็น กาหลง
 ด.ญ.พินิตรา แสงโพธรรม รับบทเป็น พวงชมพู (วัยเด็ก)
# อีบูเปอร์ตีวี
อีบูเปอร์ตีวี  หรือโลกมาตาYayasan Kemanusiaan Ibu Pertiwi  YKIP  เป็นสัญลักษณ์ประจำชาติของอินโดนีเซีย ในนิทานเรื่อง ตานะฮ์ไอร์ (แผ่นดินและน้ำ) ในยุคก่อนประวัติศาสตร์ ชนเผ่าในหมู่เกาะอินโดนีเซียมักจะมีนิทานเกี่ยวกับวิญญาณธรรมชาติและแม่ผู้ให้ชีวิต เทวีศักดิ์สิทธิ์ในธรรมชาติ หลังการเข้ามาของศาสนาฮินดู เทวีศักดิ์สิทธิ์นั้นได้กลายเป็นพระแม่ปฤถวี เทวีผู้เป็นแม่ในศาสนาฮินดู เทวีแห่งโลก ต่อมาจึงได้ชื่อว่าเปอร์ตีวีในอินโดนีเซีย

เปอร์ตีวีเป็นชื่อที่นิยมใช้ในเพลงและบทกวีของอินโดนีเซีย เช่นเพลงอีบูเปอร์ตีวี เพลงอินโดเนซียาปูซากา ในเพลงชาติของอินโดนีเซีย (อินโดเนซียารายา) ท่อนที่ว่า จาดี ปันดู อีบูกู เป็นท่อนที่อ้างถึงอีบูเปอร์ตีวีในฐานะแม่ของชาวอินโดนีเซีย แต่รูปปั้นและภาพของเทวีองค์นี้หายากมาก
 อ้างอิง